Viļakas ezers

Viļakas ezers ir ledāju izcelsmes caurteces ezers Balvu novada Viļakas pilsētas teritorijā. Izveidojies starpmorēnu ieplakā. Krasti lēzeni, zemi, dibens dūņains. 

Ezerā ir viena sala (Viļakas ezera sala, reizēm – Marienhauzenes sala) ar platību 1,8 ha (2,4 ha), uz kuras atrodas Viļakas (Marienhauzenes) pilsdrupas. Ietek Meirupīte (ziemeļu galā) un septiņi grāvji. Iztek Vēžupīte (Vēdžupīte) uz Kouru. 

Ezera dienvidu un rietumu krastā atrodas Viļakas pilsēta, austrumu krastā Ezermalas un ziemeļu krastā Meirovas ciemi.

Makrofīti: meldri, niedres, glīvenes, hāras, ūdensrozes, lēpes. Mīt rauda, plaudis, asaris, līdaka, ķīsis, karūsa, līnis. Krastā atrodas peldvietas.ezeri.lv

 Atsauces 

Kategorija:Balvu novada ezeri
Kategorija:Viļaka